**Budapest Főváros II. Kerületi Önkormányzat**

**Képviselő-testülete\_\_\_\_\_\_\_\_\_\_\_\_\_\_\_\_\_\_\_\_\_\_\_**

**KIVONAT**

Készült a II. Kerületi Önkormányzat Képviselő-testülete 2023. március 30-án, 14.00 órai kezdettel (Bp. II. Mechwart liget 1. földszint, Házasságkötő Terem) megtartott **rendes**üléséről.

**Budapest Főváros II. ker. Önkormányzat
140/2023.(III.30.) képviselő-testületi határozata**

Budapest Főváros II. Kerület Önkormányzat Képviselő-testülete felkéri a polgármestert, hogy indítsa meg a szükséges eljárásokat abból a célból, hogy a Paprikás patakon átívelő közúti hídtól induló, a Temető utca és az Apáca utca kereszteződésénél található teret válasszák le az 54339 hrsz.-ú közterületből egy későbbi közterület elnevezés érdekében.

**Felelős:** Polgármester

**Határidő:** 2023. december 31.

(20 képviselő van jelen, 20 igen, egyhangú)

**Budapest Főváros II. ker. Önkormányzat
141/2023.(III.30.) képviselő-testületi határozata**

Budapest Főváros II. Kerület Önkormányzat Képviselő-testülete felkéri a polgármestert, hogy indítsa meg a szükséges eljárásokat abból a célból, hogy válasszák le a Budaliget településrészben található 55464 hrsz.-ú közterületből, az 55465 hrsz.-tól induló – Nagykovácsi irányába haladó – leágazást egy későbbi közterület elnevezés érdekében.

**Felelős:** Polgármester

**Határidő:** 2023. december 31.

(19 képviselő van jelen, 19 igen, egyhangú)

**Budapest Főváros II. ker. Önkormányzat
142/2023.(III.30.) képviselő-testületi határozata**

Budapest Főváros II. Kerület Önkormányzat Képviselő-testülete felkéri a polgármestert, hogy indítsa meg a szükséges eljárásokat abból a célból, hogy a Remetekertváros településrészben található 52005 hrsz.-ú közterületből válasszák le a Táncsics Mihály utca és Kisasszony utca közötti részt egy későbbi közterület elnevezés érdekében.

**Felelős:** Polgármester

**Határidő:** 2023. december 31.

(20 képviselő van jelen, 20 igen, egyhangú)